2023.gada 22.februārī Noteikumi Nr.NOT1/2023

Olaines novadā

Apstiprināti ar

Olaines novada domes

2023.gada 22.februāra sēdes lēmumu (2.prot., 10.p.)

**Kārtība, kādā izvieto pārtikas automātus uz Olaines novada pašvaldības zemes īpašuma**

Izdoti saskaņā ar Pašvaldību likuma 50.panta pirmo daļu un

Valsts pārvaldes iekārtas likuma 72.panta pirmās daļas 2.punktu

1. **Vispārīgie noteikumi**
2. Noteikumi “Kārtība kādā izvieto pārtikas automātus uz Olaines novada pašvaldības zemes īpašuma” (turpmāk – Noteikumi) nosaka:
   1. kārtību un prasības pārtikas automātu izvietošanai uz Olaines novada pašvaldības (turpmāk-Pašvaldība) zemes īpašuma (turpmāk – Zemesgabals);
   2. iesniegumā iekļaujamo informāciju;
   3. nomas maksas apmēru;
   4. nomas līguma noslēgšanas kārtību un līgumiskos noteikumus.
3. Noteikumu mērķis - noteikt prasības ar pārtikas automātu izvietošanu saistītām darbībām un procesiem, kuras veic Pašvaldība.
4. Noteikumi nosaka tās darbības un tos procesus, kas nav konkrēti noteikti kādā no ārējiem normatīvajiem aktiem, kurus organizē Pašvaldība, kura veic darbības atbilstoši savai kompetencei privāto tiesību jomā.
5. Noteikumos noteikto nodrošina Pašvaldības Īpašuma un juridiskā nodaļa (turpmāk - Nodaļa).
6. **Kārtība, kādā juridiskā persona iesniedz iesniegumu un kārtība kādā Pašvaldība izskata iesniegumu**
7. Juridiskā persona (turpmāk - Komersants), kura vēlas izvietot pārtikas automātu uz Zemesgabala, iesniedz Pašvaldībā iesniegumu, kurā norāda:
   1. Komersanta nosaukumu, juridisko adresi, reģistrācijas numuru, kontaktus (telefonu, e-pastu, e-adresi), bankas rekvizītus;
   2. pārtikas automātā tirgojamo produkciju (karstie dzērieni, aukstie dzērieni, cita pārtikas prece. Tirgojamās pārtikas preču sastāvā jābūt veselīgiem uzkodu produktiem (piem., rieksti, žāvēti augļi, sukādes u.c.). Mainot pārtikas automātā tirgojamo produkciju – Komersantam tā jāsaskaņo ar Pašvaldību;
   3. nomas Zemesgabala termiņu - no viena līdz trīs gadiem;
   4. nomas Zemesgabala grafisko pielikumu ar atrašanās koordinātēm, kuru Pašvaldība saskaņo ar:
      1. Attīstības nodaļu (kura informē nomas Zemesgabala apsaimniekotāju);
      2. Būvvaldi.
8. Pašvaldības Nodaļa viena mēneša laikā izskata saņemto Komersanta iesniegumu, ja ir iesniegta visa Noteikumu 5.punkta un tā apakšpunktos noteiktā informācija, saņemts Pašvaldības Attīstības nodaļas speciālista un Būvvaldes saskaņojums un gatavo Zemesgabala nomas līgumu.
9. Ja Komersants nav iesniedzis 5.punkta un tā apakšpunktos noteikto informāciju, vai Pašvaldības Attīstības nodaļas speciālists un Būvvalde nav saskaņojusi, Pašvaldība rakstiski informē par to Komersantu, dodot termiņu līdz vienam mēnesim trūkumu novēršanai.
10. **Zemesgabala nomas maksa**
11. Nomas maksu piemēro uz Pašvaldībai piederošiem Zemesgabaliem. Nomas maksu nosaka bez nomas tiesību izsoles.
12. Nomas maksu pārskata - būtisku faktisko apstākļu, pamatnostādņu, ekonomisko rādītāju izmaiņu vai pieņēmumu neatbilstību gadījumā un ne retāk kā piecos gados. Par faktisko apstākļu pierādījumu uzskata Pašvaldības izdevumus – uzskaite, grāmatvedības pakalpojumi (rēķini, summu ievade), ārtelpas apsaimniekotāja uzturēšanas pakalpojumu izdevumi, darbinieku atlīdzība un citi ar nomas objekta - zemes izmantošanu saistīti izdevumi, kas pamato atšķirības no tipiskas tirgus situācijas.
13. Pārtikas automātu nomas maksa mēnesī par vienu kv.m sastāda:
    1. karsto dzērienu automātam – EUR 20,00 mēnesī un maksājams pievienotās vērtības nodoklis (PVN);
    2. auksto dzērienu un pārtikas automātam - EUR 23,00 mēnesī un maksājams pievienotās vērtības nodoklis (PVN).
14. Nomas maksā Pašvaldība neiekļauj pievienotās vērtības nodokli, maksu par elektrību, ūdeni, sadzīves atkritumu apsaimniekošanu.
15. **Nomas līguma noteikumi un noslēgšana**
16. Nodaļa sagatavo Zemesgabala nomas līgumu (turpmāk – Līgums), ja Komersants ir izpildījis Noteikumu 5.punkta un tā apakšpunktos noteikto, iekļaujot Līgumā šādus noteikumus:
    1. Līguma priekšmets;
    2. nomas objekta izmantošanas mērķis;
    3. nomas maksas apmērs, nomas maksas samaksas kārtība;
    4. Līguma termiņš un Līguma izbeigšanās;
    5. līgumslēdzēju tiesības, pienākumi un atbildība par Līguma neizpildīšanu;
    6. nomnieka līgumisko pienākumu:
       1. uzturēt pieguļošo teritoriju pie nomas Zemesgabala, kura sniedzas uz visām pusēm no nekustamā īpašuma zemes gabala ārējās malas 3 (trīs) metru platumā un izvietot atbilstošu atkritumu urnu;
       2. noslēgt atkritumu apsaimniekošanas līgumu ar atkritumu apsaimniekotāju AS “Olaines ūdens un siltums” (*reģistrācijas Nr.50003182001, juridiskā adrese Kūdras iela 27, Olaine, Olaines novads*);
       3. organizēt un nodrošināt elektroenerģijas pieslēgumu pārtikas automātam.
    7. Pašvaldībai, ievērojot sabiedrības intereses un lietderības apsvērumus, nomas objektu ir tiesības neiznomāt Komersantam, kurš atbilstoši Pašvaldības labticības izvērtēšanas kritērijiem nav uzskatāms par labticīgu, tai skaitā Komersants pēdējā gada laikā no pieteikuma iesniegšanas nav labticīgi pildījis citā ar Pašvaldību noslēgtā līgumā noteiktos nomnieka pienākumus.
17. Līgumu:
    1. slēdz Pašvaldības izpilddirektors ar Komersantu Noteikumu 6.punktā noteiktajā termiņā;
    2. var pagarināt, ja Līguma darbības laikā nav bijuši Komersantam nekāda rakstura Līguma pārkāpumi, tai skaitā nav bijuši nomas maksas maksājumu kavējumi ilgāk par vienu mēnesi vai citas būtiskas neizpildītas līgumsaistības pret Pašvaldību.
18. **Noslēguma jautājumi**
19. Noteikumi stājas spēkā nākamajā dienā pēc to apstiprināšanas Olaines novada domes sēdē.
20. Līgumi, kas noslēgti līdz šo noteikumu spēkā stāšanās dienai, saglabā Līgumā noteikto kārtību līdz Līguma darbības termiņa beigām.
21. Kontroli par Noteikumu ievērošanu veic Pašvaldības Nodaļa.
22. Sūdzību par Nodaļas faktisko rīcību var iesniegt Pašvaldības izpilddirektoram.

Priekšsēdētājs A.Bergs